**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

# CONSILIUL LOCAL

PROIECT

**HOTĂRÂRE**

**privind aprobarea majorării bugetului, virărilor de credite bugetare și a influențelor la lista de investiții a bugetului local pe anul 2019 și majorarea bugetului instituţiilor publice şi activităţilor finanţate integral sau parţial din venituri proprii pe anul 2019**

Consiliul Local al municipiului Câmpulung Moldovenesc, întrunit în şedinţa extraordinară din data de 2 iulie 2019;

Având în vedere:

* Expunerea de motive a Primarului municipiului Câmpulung Moldovenesc, înregistrată la nr. \_\_\_\_\_\_\_\_\_\_ din \_\_\_\_\_\_\_\_\_\_\_2019;
* Raportul Direcţiei economice, înregistrat la nr. \_\_\_\_\_\_\_\_\_din \_\_\_\_\_\_\_\_\_\_\_2019
* Hotărârea Consiliului Județean nr. 111/27.06.2019 privind aprobarea repartizării pe unitățile administrativ teritoriale din județul Suceava a sumei de 28.492 mii lei, reprezentând Fondul la dispoziția Consiliului Județean Suceava, pe anul 2019;
* Adresa Colegiului Național “Dragoș Vodă” Câmpulung Moldovenesc nr. 745/22.03.2019
* Adresa Liceului tehnologic nr. 1 Câmpulung Moldovenesc nr. 121/23.01.2019;
* Adresa Clubului Sportiv “Rarăul” Câmpulung Moldovenesc nr. 286/26.06.2019;
* Adresele Spitalului Municipal Câmpulung Moldovenesc nr.5787/03.06.2019 și 6619/25.06.2019;
* Adresele Școlii Gimnaziale „George Voevidca” Câmpulung Moldovenesc nr. 1456/12.06.2019 și 1607/25.06.2019;
* Adresele Școlii Gimnaziale „Bogdan Vodă” Câmpulung Moldovenesc nr. 474/22.03.2019 și 935/26.06.2019;
* Adresa Școlii Gimnaziale „T.V. Stefanelli” Câmpulung Moldovenesc nr. 560/01.04.2019;
* Art. 5, alin. (3), art. 19, alin (2), art. 48, alin. (1) art. 49, alin. (4) și alin. (7) din Legea nr. 273/2006 privind finanţele publice locale, cu modificările şi completările ulterioare;
* Art. 105 din Legea educației naționale nr. 1/2011, cu modificările şi completările ulterioare;
* Art. 199 din Legea nr. 95/2006 privind reforma în domeniul sănătății, cu modificările şi completările ulterioare;

În temeiul art. 36 alin. (2) lit. a), alin. (4) lit. a), art. 45 şi art. 47 din Legea nr. 215/2001 a administraţiei publice locale, republicată, cu modificările şi completările ulterioare;

**HOTĂRĂŞTE:**

**Art.1.** (1) Se aprobă majorarea bugetului și virări de credite bugetare în cadrul bugetului local al municipiului Câmpulung Moldovenesc pe anul 2019, conform anexei nr. 1.

(2) Se aprobă majorarea bugetului instituţiilor publice şi activităţilor finanţate integral sau parţial din venituri proprii pe anul 2019, conform anexei nr. 2

(3) Se aprobă influenţele la lista de investiţii a bugetului local al municipiului Câmpulung Moldovenesc pe anul 2019, conform anexei nr. 3.

**Art.2.** Anexele nr. 1-3 fac parte integrantă din prezenta hotărâre.

**Art.3.** Primarul municipiului Câmpulung Moldovenesc, prin Direcţia economică, Liceul tehnologic nr. 1 Câmpulung Moldovenesc, Clubul Sportiv „Rarăul” Câmpulung Moldovenesc, Școala Gimnazială „Bogdan Vodă” Câmpulung Moldovenesc, Școala Gimnazială „T.V. Stefanelli” Câmpulung Moldovenesc, Spitalul Municipal Câmpulung Moldovenesc, Școala Gimnazială „George Voevidca” Câmpulung Moldovenesc și Colegiul Național “Dragoș Vodă” Câmpulung Moldovenesc vor aduce la îndeplinire prevederile prezentei hotărâri.

|  |  |  |
| --- | --- | --- |
| Inițiator,  **Primar**  **Negură Mihăiţă** |  |  |